《泛舟梁溪同孙柏堂》
清代·马涧

一棹轻飏接杳茫，此身深入碧云乡。垂杨倒水浸春色，倦鸟背人飞夕阳。

有分青山容客住，不劳白发笑吾狂。浮家亦足饶生计，蓑笠从君细较量。

作者简介：江苏无锡人，字碧沧。马世奇侄孙。早弃举子业，读书嗜古。曾佐顾祖禹纂《读史方舆纪要》。康熙中，应徐乾学聘，与修《一统志》。有《桐山草堂诗钞》。